Kansiime Kubiryaba Anne yazaalibwa nga kkumi na ssatu mu Gwokuna mu lukumi mu lwenda kinaana mu mukaaga. Asinga kumanyibwa nga Anne Kansiime. Munnayuganda asanyusa abantu, azannya komedi wamu ne ffirimu. Emikutu gya Afirika egisinga gyamukazaako erya Nnaabakyala w'ebisesa mu Afirika. Kansiime yazaalibwa mu Mparo, ennaku zino gye bayita Disitulikiti y’e Rukiga, mu kitundu ky’omu Bugwanjuba bwa Uganda. Mu kaseera k’okuzaalibwa kwe, Mparo kyali kitundu ku disitulikiti y’e Kabale. Kitaawe yali akola mu bbanka, ng'ate maama we yali akola gya waka. Kansiime yasomera ku ssomero lya Kabale Pulayimale, ssiniya ye eyookuna n'eyoomukaaga yabisomera ku ssomero lya Bweranyangi Girls e Bushenyi. Alina ddiguli mu ssomo ly’embeera z’abantu n’ebibeetoolodde, gye yafuna okuva ku yunivaasite y’e Makerere. Okutandikira mu nkumi bbiri mu musanvu, ng'akyasomera ku yunivasite y'e Makerere, Kansiime yatandika okwetaba mu kuzannya katemba n'ekibiina ky'oku siteegi kye baali bayita ''Theatre Factory,'' abaazannyiranga ku National Theatre mu Kampala, mu kibuga wakati. Ekibiina kino ekya Theatre Factory bwe kyasaanawo, yeegatta ku kye baali bayita Fun Factory, ekyali kikiddidde mu bigere. Ekibiina kino kizannya buli Lwakuna akawungeezi. Obutundu obusinga okunyuma baabulaganga ku mukutu gwa ttivi ogwa National Television mu pulogulaamu ya 'Barbed Wire eyakyusibwa erinnya oluvannyuma ne batandika okugiyita U-Turn. Yakwatagana ne Brian Mulondo. Ye Mulondo yakolanga nga kondakita wa takisi ng’asoya abantu ebibuuzo mu pulogulaamu eyitibwa 'MiniBuzz'. Mu pulogulaamu eyo bafunanga embeera gye bakubaganyaako ebirowoozo wamu n'abasaabaze. Okusinziira ku bibuuzo bye baamusoya ebyakwatibwa ku butambi mu nkumi bbiri mu kkumi n’ena, Anne yatandika okuteeka komedi we gw'azze azannya ku mukutu gwa 'YouTube'. Yafuna obuwagizi okuva mu bantu abaamuzzaamu amaanyi ne bamukubiriza okwongerayo viidiyo endala. Okuvaayo kwe ku ttiimu kwajja ku mukutu gwa ttivvi ogwa Citizen okuva ku muliraano e Kenya bwe gwamuwa ekifo kw'abeera afulumiza, okuzannyira wamu n'okwolesa komedi we omulundi gumu buli wiiki. Wano ate we yajjira ne pulogulaamu gye baali bayita Tozannyisa Kansiime eyali eya komedi. Okutuuka mu bbiri kkumi n’ena Ogwekumi n’ogumu, omukutu gwe ogwa 'YouTube' gwali gufunye abalabi abasoba mu bukadde kkumi na butaano. Viidiyo ze ku 'YouTube' zifuna abalabi enkumi n'enkumi, ng'abaddeko ne ku pulogulaamu gye bayita 'British Broadcasting Cooperation Focus on Africa'. Azannye katemba mu bifo eby’enjawulo era ng’abawagizi bajjuza ebifo gy’abaddenga. Mu bifo ebyo mulimu Blantyre, Gaborone, Kigali, Kuala Lumpur, Lagos, Lilongwe, London, Lusaka ne Harare. Wadde alina emirimu gy'okuzannya katemba, Kansiime akyaazannya katemba wamu n'okutalaaga ng'omuzannyi wa komedi. Engeri Kansiime gy'azannyamu komedi we, essira asinga kuliteeka ku bulamu bwe obw'obuntu. Olumu era yayogera bwati ku ebyo by’azannya, "Njagala nnyo okwogera ku bintu ebigenda mu maaso mu bulamu, kubanga kibeera kigenda kubeera kya njawulo ng'ate kya ddala.”. Yafumbirwa Gerald Ojok, enzaalwa y’omu Acholi mu nkumi bbiri kkumi na musanvu mu Gwekuminoogumu. Wabula, ate waaliwo eŋŋambo ezaali zigamba nti ono yali ayawukanye ne bba.